နှုတ်ချို သျှိုတစ်ပါး

နှုတ်ချို သျှိုတစ်ပါး သည် မြန်မာဆိုရိုးစကား ဖြစ်သည်။ အဓိပ္ပာယ် “နှုတ်ချို သျှိုတစ်ပါး” ဆိုသည်မှာ ချိုသာစွာ ပြောဆိုဆက်ဆံခြင်းသည် အရေးကိစ္စများကို အောင်မြင်စေနိုင်သော အဓိကအကြောင်းအရင်းတစ်ရပ်ဖြစ်သည်ဟု ဆိုလိုသည်။ “သျှို” ဟူသော စကားလုံးသည် အဓိကအကြောင်းရင်း၊ အဓိကအချက်ဟု အဓိပ္ပာယ်ရသည်။ ချိုသာသော စကားဖြင့် လူအများ၏ ချစ်ခင်လေးစားမှုကို ရရှိနိုင်ပြီး ခက်ခဲသော အခြေအနေများကိုပင် ပြေလည်အောင် ဖြေရှင်းနိုင်စွမ်းရှိသည်။ ထို့ကြောင့် စကားပြောဆိုရာတွင် ချိုသာစွာ ပြောဆိုခြင်းသည် အလွန်အရေးကြီးကြောင်းကို ဤဆိုရိုးစကားဖြင့် သွန်သင်ထားသည်။ ကိုးကားချက်များ “နှုတ်ချို သျှိုတစ်ပါး ဟူသော စကားအတိုင်း ချိုသာသော စကားကလေး တစ်ခွန်းဖြင့် ရန်သူကို မိတ်ဆွေဖြစ်အောင် ပြုလုပ်နိုင်လေသည်။” [၁၃၁၀] စကား(ဇော)။ ၆။ “နှုတ်ချို သျှိုတစ်ပါးဆိုတဲ့ စကားအတိုင်း ချိုချိုသာသာ မွန်မွန်ရည်ရည် ပြောဆိုမယ်ဆိုရင်… မကြိုက်မနှစ်သက်တဲ့လူ မရှိပါဘူး။” [၁၃၄၂] ပုံပြကြီး ပွား။ ၇၉။ ကိုးကား Category:မြန်မာဆိုရိုးစကားများ